Alice moʻjizalar mamlakatida (film, 1951). Alice moʻjizalar mamlakatida ("Alice in Wonderland") 13chi toʻliq metrajli Disney animatsion filmidir. 1951-yilda ekranlarga chiqarilgan. Walt Disney Productions tomonidan ishlangan va RKO Radio Pictures tomonidan tarqatilgan. Film rejissorlari — Clyde Geronimi, Wilfred Jackson va Hamilton Luske. Hikoya mualliflari — Winston Hibler, Ted Sears, Bill Peet, Erdman Penner, Joe Rinaldi, Milt Banta, Bill Cottrell, Dick Kelsey, Joe Grant, Dick Huemer, Del Connell, Tom Oreb va John Walbridge. Filmda bosh qahramonlarga Ed Wynn, Richard Haydn, Sterling Holloway, Jerry Colonna, Verna Felton, J. Pat OʻMalley, Bill Thompson, Joseph Kearns, Dink Trout, James MacDonald, Kathryn Beaumont ovoz bergan. Multfilm premyerasi 1951-yil 26-iyulda Londonda va 1951-yil 28-iyulda Nyu-Yorkda boʻlib oʻtgan. Film avvalboshda live-action/animatsion film boʻlishi reja qilingandi, ammo 1940-yillarning oʻrtalarida Disney studiyasi "Alice moʻjizalar mamlakatida"ni live-action emas, balki toʻliq animatsion film boʻlishiga qaror qildi. Syujeti. Angliyadagi bogʻda Alice ismli yosh qizaloq va uning Dinah laqabli mushugi parishonxotir tarzda opasining tarix darsini tinglar va mavjud boʻlmagan va oʻta gʻayrioddiy boʻlgan olamni xayol qilardi. Shu damda qayergadir shoshib ketayotgan oq quyonni koʻrib qoladi va uning izidan quvib boradi. Quyon iniga kirib ketadi uning ortidan esa Alice kira boshlaydi va moʻjizalar mamlakatining eshigi yoniga kelib qoladi eshik unga idishdagi ichimlikni taklif qiladi, ichimlikni ichganidan soʻng kichraya boshlaydi. Tanqidi. Rotten Tomatoes kinotanqid saytida "Alice moʻjizalar mamlakatida" haqida 32 maqola yigʻilib, ulardan 81 foizi filmni ijobiy baholaydi.